7. 1.

Dani - Godine
prethodni dan - sledeći dan

7. januar/siječanj (7. 1.) je 7. dan godine po gregorijanskom kalendaru. 
Do kraja godine ima još 358 dana (359 u prijestupnoj godini).

Događaji 
 1598. — na ruski presto je stupio Boris Godunov, posle smrti Fjodora I, poslednjeg cara iz dinastije Rjurikovič.
 1610. — italijanski astronom i matematičar Galileo Galilej otkrio je Jupiterove mesece Io, Evropu, Ganimed i Kalisto, danas poznate kao „galilejski meseci“.
 1785. — Džon Džefris i Žan Pjer Blanšar prvi su preleteli kanal Lamanš balonom napunjenim zagrejanim vazduhom.
 1789. — na prvim predsedničkim izborima u SAD pobedio je vođa iz Rata za nezavisnost Džordž Vašington. Ponovo je izabran 1792., a 1796. je odbio da se kandiduje.
 1807. — Velika Britanija je proglasila blokadu Francuske i zemalja saveznica francuskog cara Napoleona I Bonaparte.
 1872. — izašao je prvi srpski pozorišni list Pozorište, koji je pokrenulo Srpsko narodno pozorište u Novom Sadu. List je izlazio do 1908.
 1920. — trupe belih ruskog admirala Kolčaka predale se kod Krasnojarska.
 1927. — uspostavljena je redovna transatlantska telefonska veza između Londona i Njujorka.
 1946. — zapadne sile su priznale Austriju u granicama iz 1937.
 1953. — predsednik SAD Hari Truman je objavio da je u SAD izrađena hidrogenska bomba.
 1979. — kambodžanski pobunjenici su, uz pomoć vijetnamskih snaga nakon dvonedeljne opsade, zauzeli Pnom Pen i srušili vladu Crvenih Kmera Pola Pota. Smatra se da je za vreme režima Crvenih Kmera od aprila 1975. u Kambodži ubijeno ili umrlo od gladi i iscrpljenosti između milion i dva miliona ljudi.
 1990. — Krivi toranj u Pizi je prvi put posle 800 godina svog postojanja zatvoren za turiste radi restauracije.
 1992. — avion Jugoslovenske narodne armije oborio je kod Novog Marofa u Hrvatskoj helikopter s posmatračima Evropske Zajednice. Poginulo je svih pet ljudi u helikopteru.
 1998. — Oslobodilačka vojska Kosova, koja se proglasila odgovornom za seriju napada na policijske stanice na Kosovu i Metohiji, preuzela je odgovornost i za terorističke akcije u Makedoniji, iako je makedonsko Ministarstvo unutrašnjih poslova demantovalo povezanost OVK s bombaškim napadima u Makedoniji.
 1999. — Senat SAD počeo je suđenje u postupku smene (impičment) predsedniku SAD Bilu Klintonu, prvo posle više od 130 godina protiv aktuelnog šefa države. Klinton je bio optužen za krivokletstvo i opstrukciju pravde u aferi sa bivšom pripravnicom u Beloj kući Monikom Levinski.
 2002. — francuski legendarni modni kreator Iv Sen Loran povukao se iz sveta visoke mode. Modnu kuću osnovao je 1962., a proslavio se 1966. kolekcijom prvih smokinga za žene koji su postali modni hit.
 2002. — prilikom loženja božićnog badnjaka u gradskom parku u Beranama, u Crnoj Gori jake policijske snage sprečile su sukob između pristalica Srpske pravoslavne crkve i nepriznate Crnogorske pravoslavne crkve i uhapsile više lica.
.

Rođenja 
 1652. — Pavao Ritter Vitezović, hrvatski književnik, povjesničar, jezikoslovac i nakladnik.
 1745. — Étienne de Montgolfier, francuski pionir u vožnji balonom.
 1795. — Anna Pavlovna, nizozemska kraljica. 
 1827. — Sandford Fleming, kanadski inženjer škotskog podrijetla (u. 1915.). 

 1834. — Johann Philipp Reis, njemački znanstvenik, fizičar i konstruktor (u. 1874.). 

 1844. — Bernadet Subiru, francuska svetica (u. 1879).
 1845. — Ludwig III, posljednji bavarski kralj.
 1847. — Milovan Glišić, srpski pisac i satiričar (u. 1908).
 1899. — Francis Poulenc, francuski skladatelj i pijanist.
 1916. — Elena Ceauşescu, rumunjska političarka i supruga Nicolaea Ceauşescua. 
 1937. — Carlos Westendorp, španjolski političar i diplomat. 

 1940. — Vladimir "Vladica" Kovačević, bivši srpski i jugoslovenski nogometaš.
 1951. — Talgat Musabajev, kazahski astronaut.
 1952. — Slobodan Janjuš -"Čobo", bivši bosansko-hercegovački nogometaš.
 1956. — Miroslav Nikolić, srpski košarkaški trener.
 1956. — Miladin Šobić, crnogorski kantautor i jedan od najvećih kantautora na prostorima bivše Jugoslavije.
 1956. — David Caruso, američki glumac i producent.

 1964. — Nicolas Cage, američki glumac.
 1969. — Marco Simone, umirovljeni talijanski nogometaš. 
 1970. — Miroslav Stević, srpski nogometaš.
 1975. — Jovan "Cune" Gojković, bivši srpski nogometaš (u. 2001).
 1985. — Lewis Hamilton, britanski sportski automobilist, aktualni vozač tima McLaren u svjetskom prvenstvu Formule 1. 

 1990. — Gregor Schlierenzauer, austrijski skijaški skakač. 
 
 1991. — Eden Hazard, belgijski nogometaš.

.

Smrti 
 1536. — Katarina Aragonska, prva od šest žena engleskog kralja Henrija VIII (r. 1485).
 1893. — Jožef Stefan, fizičar, matematičar, pjesnik.
 1932. — Andre Mažino, francuski političar (r. 1877).
 1943. — Nikola Tesla, srpski naučnik i pronalazač na polju elektrotehnike i radio-tehnike (r. 1856).
 1953. — Milan Emil Uzelac, bio je hrvatski vojnik i vojni zapovjednik koji je bio vodeća ličnost u zrakoplovstvu Austro-Ugarske, Kraljevine SHS (Jugoslavije) i NDH. Bio je pravoslavne vjeroispovijesti (u. 1867.).
 1967. — Mate Ujević, hrvatski pjesnik i enciklopedist (r. 1901.). 
 
 1988. — Milan Srdoč, jugoslovenski glumac (* 1920.).

 1989. — Hirohito, japanski car (r. 1901).
 1998. — Vladimir Prelog, dobitnik Nobelove nagrade za hemiju (r. 1906.).
 1998. —  Slava Metreveli, gruzijski i sovjetski nogometaš i trener (r. 1936.). 
 2015. — Rod Taylor, australijski filmski i televizijski glumac (r. 1930.). 
 2018. - France Gall, francuska pjevačica (r. 1947.).
.

Praznici i dani sećanja 
 (1. godine) po Gregorijanskom kalendaru (25. decembar po Julijanskom kalendaru), po hrišćanskom predanju, rođen je Isus Hristos. Ovaj praznik je u ranijoj, indoevropskoj tradiciji slavljen kao „dan rađanja novog boga/sunca“, a u vezi je sa zimskom kratkodnevicom. Zbog razlike u kalendarima, 7. januara ga slave vernici Srpske pravoslavne crkve i još nekih pravoslavnih crkava, dok većina ostalih hrišćana praznik slavi 25. decembra.
.

Vidi takođe: Godišnji kalendar - Dnevni kalendar

Dani u godini